Κωδικό Όνομα U.N.C.L.E.

Η ταινία Κωδικό Όνομα U.N.C.L.E (πρωτότυπος τίτλος:The Man from UNCLE) είναι μια αμερικανική ταινία είδους χιουμοριστικής περιπέτειας και κατασκοπείας, παραγωγής 2015, σε σκηνοθεσία του Γκάι Ρίτσι και σε σενάριο των Γκάι Ρίτσι, Λάιονελ Γουίγκραμ, Τζεφ Κλίμαν και Ντέιβιντ Σ. Γουίλσον. Η ταινία βασίζεται στην ομώνυμη τηλεοπτική σειρά, η οποία έκανε πρεμιέρα το 1964 και δημιουργήθηκε από τον Ίαν Φλέμινγκ, τον Νόρμαν Φέλτον και τον Σαμ Ρολφ, ενώ για πρωταγωνιστές είχε τους Ρόμπερτ Βον και Ντέιβιντ Μακ Κάλουμ. Στην ταινία πρωταγωνιστούν ο Χένρι Κάβιλ, ο Άρμι Χάμερ, η Αλίσια Βικάντερ, η Ελίζαμπεθ Ντεμπικι και ο Χιου Γκραντ. Η ταινία έκανε επίσημη πρεμιέρα στις 7 Αυγούστου 2015 στο Λονδίνο, κυκλοφόρησε δε, στις 14 Αυγούστου 2015 στις ΗΠΑ και στις 10 Σεπτεμβρίου του 2015 στην Ελλάδα. Η ταινία έλαβε θετικές προς μικτές αξιολογήσεις από τους κριτικούς και ήταν μια αποτυχία στο box office, με εισπράξεις που ξεπερνούν τα 110 εκατομμύρια δολάρια σε όλο τον κόσμο.

 Με φόντο τις αρχές της δεκαετίας του ’60, στην κορύφωση του Ψυχρού Πολέμου, η ταινία «Κωδικό Όνομα U.N.C.L.E.» παρακολουθεί τη ζωή του Σόλο, πράκτορα της CIA και του Κουριάκιν, πράκτορα της KGB. Στο πλαίσιο μιας αποστολής, οι δύο άνδρες αφήνουν στην άκρη την επί μακρόν αντιπαλότητά τους, προκειμένου να σταματήσουν μια μυστηριώδη διεθνή εγκληματική οργάνωση, που έχει στόχο να αποσταθεροποιήσει την εύθραυστη ισορροπία μέσω των πυρηνικών όπλων και της τεχνολογίας. Το μόνο στοιχείο που έχουν στη διάθεσή τους είναι η κόρη ενός εξαφανισμένου Γερμανού επιστήμονα, μέσω της οποίας θα μπορέσουν να διεισδύσουν στους κόλπους της οργάνωσης. Οι δύο άνδρες θα πρέπει να δώσουν μάχη με τον χρόνο προκειμένου να αποτρέψουν μια παγκόσμια καταστροφή. Χένρι Κάβιλ στο ρόλο του Ναπολέων Σολο Άρμι Χάμερ στο ρόλο του Ιλια Κουριάκιν Αλίσια Βικάντερ στο ρόλο της Γκαμπριέλα "Γκάπι" Τέλερ Ελίζαμπεθ Ντεμπικι στο ρόλο της Βικτόριας Βινσιγκιέρα Χιου Γκραντ στο ρόλο του Αλεξάντερ Γουέιβερλι Τζάρετ Χάρις στο ρόλο του Άντριαν Σάντερς Λούκα Καλβάνι στο ρόλο του Άλεξάντερ Βινσιγκιέρα Σιλβέστερ Γκροτ στο ρόλο του Θείου Ρούντι Κρίστιαν Μπέρκελ στο ρόλο του Δρ. Ούντο Τέλερ Τα γυρίσματα για την ταινία ξεκίνησαν στις 9 Σεπτεμβρίου 2013. Τα γυρίσματα έγιναν στην Αγγλία και στην Ιταλία. Σε αρκετές από τις επικίνδυνες σκηνές με τους Χένρι Κάβιλ και Άρμι Χάμερ δεν χρησιμοποιήθηκε κάποιος κασκαντέρ, αλλά τις έκαναν οι ίδιοι οι ηθοποιοί. Αρχικά ο χολιγουντιανός σταρ Τζορτζ Κλούνεϊ είχε δείξει ενδιαφέρον για το ρόλο του Ναπολέων Σόλο, αλλά αποσύρθηκε λόγω προβλημάτων υγείας. Ο ρόλος του Ναπολέων Σόλο προοριζόταν μετά για τον Τομ Κρουζ ο οποίος τελικά τον αρνήθηκε λόγω της δέσμευσής του στην ταινία Mission: Impossible - Rogue Nation Πολλοί ακόμα ήταν υποψήφιοι για το ρόλο του Ναπολέων Σόλο, μεταξύ αυτών και οι ηθοποιοί: Τζόζεφ Γκόρντον-Λέβιτ, Ράιαν Γκόσλινγκ, Γιούαν ΜακΓκρέγκορ, Ρόμπερτ Πάτινσον, Ματ Ντέιμον, Μάικλ Φασμπέντερ, Λεονάρντο Ντι Κάπριο, Τζόελ Κίναμαν, Ράιαν Ρέινολντς, Αλεξάντερ Σκάρσγκορντ, Ράσελ Κρόου, Κρίστιαν Μπέιλ, Μπράντλεϊ Κούπερ, Κρις Πάιν και ο Τζον Χάμ. Ενώ υποψήφιος για το ρόλο του Ιλια Κουριάκιν ηταν ο Τζόελ Έντγκερτον αλλά και ο Χένρι Κάβιλ πριν αναλάβει τον ρόλο του Ναπολέων Σόλο. Η ταινία είχε προϋπολογισμό 75 εκατομμύρια δολάρια και ήταν μια μέτρια επιτυχία στο Box Office, κερδίζοντας πάνω από 110 εκατομμύρια δολάρια σε όλο τον κόσμο. Η ταινία είχε επιτυχία στο ρωσικό Box Office κάνοντας στο εναρκτήριο τριήμερο 3,1 εκατομμύρια δολάρια. Η ταινία έλαβε θετικές προς μικτές αξιολογήσεις από τους κριτικούς. Στην ιστοσελίδα «Rotten Tomatoes» έλαβε βαθμολογία 67% με βάση 208 κριτικές (με μέση βαθμολογία 6.2/10). Στο «Metacritic» έλαβε μια βαθμολογία 55 στα 100 βάσει 40 κριτικών. Το κοινό έδωσε στην ταινία ένα μέσο βαθμό «Β» στο «CinemaScore» και βαθμολογία 8 στα 10 στο «IMDb». Official website The Man from U.N.C.L.E. στην IMDb The Man from U.N.C.L.E. στο Box Office Mojo